คาเมนไรเดอร์ V3

**คาเมนไรเดอร์ V3** () หรือ **มาส์คไรเดอร์ V3** เป็นผลงานชุดที่ 3 ของภาพยนตร์ฮีโร่แปลงร่างเรื่องคาเมนไรเดอร์ ของประเทศญี่ปุ่นซึ่งเป็นภาคต่อของ คาเมนไรเดอร์ภาคแรก โดยเนื้อหาจะเน้นที่ดราม่ามากกว่าภาคแรก กล่าวคือในภาคนี้แรงบันดาลใจที่จะต่อสู้กับเหล่าร้ายของตัวเอก มาจากความต้องการที่จะล้างแค้นให้ครอบครัวที่ถูกฆ่าโดยองค์กรเดสตรอน

คาเมนไรเดอร์ V3 เข้ามาฉายในประเทศไทยในชื่อของ **ไอ้มดเขียว V3** (ซึ่งคาดว่าชื่อคงมาจากจากชุดสีเขียวของตัวละครหลัก) และทำให้เด็กๆในสมัยนั้นนิยมกันเป็นอย่างมาก โดยเฉพาะคำพูดตอนแปลงร่างที่นักพากย์ชาวไทยได้พากย์ลงไปใหม่ว่า "บิดๆเบี้ยวๆขอแปลงเป็นมดเขียววี3" (จากเดิมคือ "เฮนชิน วีทรี") ทำให้คำพูดนี้เป็นที่นิยมและเข้าใจกันในหมู่ชาวไทยว่าคำพูดนี้จะหมายถึง คาเมนไรเดอร์ V3 นอกเหนือจากนั้นในประเทศไทยการปรากฏตัวของคาเมนไรเดอร์ V3 ได้ก่อให้เกิดความเข้าใจผิดของคำว่า V โดยชาวไทยบางคนเข้าใจผิดว่า V หมายถึงลำดับของคาเมนไรเดอร์ เพราะคาเมนไรเดอร์ V3 เป็นคาเมนไรเดอร์คนที่ 3 พอดี ทำให้บางคนจะเข้าใจผิดเรียกคาเมนไรเดอร์คนที่ 1 (ฮอนโก ทาเคชิ) และคาเมนไรเดอร์คนที่ 2 (อิจิมอนจิ ฮายาโตะ) ว่า **ไอ้มดแดง V1, ไอ้มดแดง V2** (รวมถึงคาเมนไรเดอร์คนหลังๆ เช่น คาเมนไรเดอร์สตรองเกอร์ ก็ถูกเรียกว่า V7) ซึ่งจริงๆแล้วชื่อของ V3 มาจากคำว่า *Version Three (เวอร์ชันทรี) *

นอกจากนั้นแล้วคาเมนไรเดอร์ V3 ได้ก่อกำเนิด "ชื่อของคาเมนไรเดอร์" (ซึ่งคาเมนไรเดอร์ 2 คนแรกไม่มีชื่อเรียก) ทำให้ตัวละครในเรื่องสามารถเรียกตัวละครคาเมนไรเดอร์ V3 ด้วยชื่อย่อได้คือ **V3**

คาเมนไรเดอร์ V3 เป็นภาคที่ได้รับความนิยมอย่างมากจนถึงกับเกมหลายๆเกมที่เกี่ยวกับคาเมนไรเดอร์ยุคเก่า ต้องมี V3 มาเกี่ยวข้องเสมอๆ  (เช่น Super Hero Sakusen: Daidaru no Yabou, Super Tokusatsu Taisen 2001, Kamen Rider: Seigi no Keifu) อีกทั้งในคาเมนไรเดอร์ภาคหลังๆ คาซามิ ชิโร่ หรือ V3 ก็มักจะปรากฏตัวมาช่วยเหลือคาเมนไรเดอร์รุ่นน้องอยู่บ่อยครั้ง

## เนื้อเรื่อง
หลักจากที่ดับเบิ้ลไรเดอร์ทำลายองค์กรเกลช็อกเกอร์ลงไปแล้ว **คาซามิ ชิโร่** ตัวเอกของเรื่องเป็นนักขี่จักรยายนต์ชมรมเดียวกับฮอนโก ทาเคชิ (คาเมนไรเดอร์หมายเลข 1) และ อิจิมอนจิ ฮายาโตะ (คาเมนไรเดอร์หมายเลข 2) วันหนึ่งครอบครัวของเขา ทั้งพ่อ, แม่และน้องสาวถูกองค์กรวายร้ายเดสตรอนฆ่าจนหมด ด้วยความโกรธแค้นที่อยู่ในใจเขาได้ขอให้ทาเคชิและฮายาโตะช่วยดัดแปลงเขาเป็นมนุษย์ดัดแปลง แต่ทั้งสองปฏิเสธ จากนั้นไรเดอร์ทั้งสองได้บุกเข้าไปที่ฐานทัพของเดสตรอนแต่กลับเป็นกับดักและเกือบถูกฆ่าแต่คาซามิ ชิโร่ก็เข้ามาช่วยและสละชีวิตเพื่อช่วยไรเดอร์ทั้งสอง ไรเดอร์ทั้งสองเห็นความกล้าของชิโร่จึงดัดแปลงให้ชิโร่กลายเป็น **คาเมนไรเดอร์ V3** และโผล่มาช่วยไรเดอร์ทั้งสองสู้กับ **คาเมะบาซูก้า** มนุษย์ดัดแปลงของเดสตรอน ซึ่งคาเมะบาซูก้ามีพลังทำลายล้างที่สูงมากจนไรเดอร์ทั้งสองต้องยอมสละชีวิตทำลายคาเมะบาซูก้าลงและพูดฝากฝังญี่ปุ่นไว้ให้กับV3 จึงเป็นหน้าที่ของคาเมนไรเดอร์ V3 ที่จะต้องปกป้องญี่ปุ่นต่อไป (แต่ไรเดอร์ทั้งสองก็กลับมาอีกครั้งในตอนที่ 33)

## ตัวละคร
### ตัวละครหลัก
;คาซามิ ชิโร่ (風見 志郎) / คาเมนไรเดอร์ V3
:นักขี่จักรยานยนต์รุ่นน้องของฮอนโก ทาเคชิและอิจิมอนจิ ฮายาโตะที่ถูกองค์กรเดสตรอนฆ่าคนในครอบครัวจนหมด เขาได้รับการดัดแปลงให้เป็นคาเมนไรเดอร์ โดยคาเมนไรเดอร์รุ่นพี่ทั้งสอง ร่างกายของ V3 มีความลับ 26 อย่างอยู่ในตัว ซึ่งจะเปิดเผยขึ้นมาเรื่อยๆ ในแต่ละตอน ชิโร่แปลงร่างโดยการพูดคำว่า "เฮนชิน วีทรี" (แปลงร่าง วี3) แล้วใบพัดที่เข็มขัดทั้งสองจะหมุน และแปลงร่างได้ เขายังมีมอเตอร์ไซด์ **เฮอร์ริเคน** ซึ่งทาจิบานะ โทเบ้เป็นคนสร้างขึ้นมาให้ นอกจากนั้นแล้วV3ถือเป็นไรเดอร์ที่มีท่าไม้ตายเยอะมากคนหนึ่ง ชุดแต่งกายของ V3 มีต้นแบบมาจากแมลงปอ ชิโร่ซึ่งมีอายุ 26ปี (ที่มา: คาเม็นไรเดอร์.วิเคีย และ [วิกิพีเดียภาษาอังกฤษ](http://en.wikipedia.org/wiki/Kamen_Rider_V3_(character)))  

;ยูกิ โจจิ (結城 丈二)/ ไรเดอร์แมน
:นักวิทยาศาสตร์ฝีมือดีของเดสตรอนซึ่งถูกโยโร่ย เก็นซุยหักหลังเพราะกลัวจะได้ตำแหน่งสูงกว่าตน  เขาได้รับการดัดแปลงจากเพื่อนนักวิทยาศาสตร์ของเดสตรอนจนกลายมาเป็นไรเดอร์แมน บทบาทของเขาอยู่ในฐานะก้ำกึ่งระหว่างตัวเอก และตัวร้าย กล่าวคือเขาคอยช่วยเหลือV3เป็นระยะๆ แต่ก็ยังภักดีอยู่กับองค์กรเดสตรอน (แต่เกลียด โยโร่ย เก็นซุย) แต่ในช่วงท้ายของเรื่องเขายอมสละชีวิตเพื่อหยุดยั้งระเบิดโปรตอน และ V3 ได้ยอมรับเขาในฐานะ "คาเมนไรเดอร์คนที่ 4" (แต่ในภาษาไทยจะพูดว่าไอ้มดแดง V4) โจจิซึ่งมีอายุ 28 ปี

### ตัวละครอื่นๆ
;ทาจิบานะ โทเบ้ (立花 藤兵衛)
:ชายวัยทองที่ออกตามหาสิ่งมหัศจรรย์ โดยคราวนี้ เขาได้เป็น เป็นพี่เลี้ยงให้กับ ชิโร่ คอยดูและและฝึกฝนคาเมนไรเดอร์เกือบทุกคน ในภาคV3นี้เขาเปิดร้านขายอุปกรณ์กีฬา อายุ 43 ปี
;ทามะ จุนโกะ (珠 純子)
:หญิงสาวที่ถูกชิโร่ช่วยไว้ และ ได้ย้ายเข้ามาอยู่ กับชิโร่ กับ ทาจิบานะ
;ยุวชนไรเดอร์ 
:กลุ่มเด็กๆที่ทำหน้าที่สอดส่องดูแลเหตุการณ์ร้ายและแจ้งให้คาซามิทราบ
;ทากิ คัตสึยะ
:เจ้าหน้าที่จากสำนักงานสอบสวนกลางของประเทศสหรัฐอเมริกา (เอฟบีไอ)และเป็นที่ปรึกษา กับ ชิโร่ กับ ทาจิบานะ อายุ 24 ปี
;ซาคุมะ เกน (佐久間ケン)
:จากองค์การตำรวจอาชญากรรมระหว่างประเทศที่ช่วย V3 มาสองสามตอน

## เดสทรอน
เป็นองค์กรวายร้ายที่มีความเป็นไปได้ว่า มีส่วนเกี่ยวข้องกับหัวหน้าสูงสุดของเกลช็อกเกอร์ แผนการของเดสทรอนคล้ายคลึงกับช็อกเกอร์ และ เกลช็อกเกอร์โดยที่จับคนมากมายไปผ่าตัดเป็นมนุษย์แปลงมีสาขาทั่วโลก หมายยึดครองโลกมีสมุนที่ร้ายกาจโดยหัวหน้าใหญ่เดสทรอนจะส่งคำสั่งบัญชาการทางเสียง แต่มีจุดต่างตรงที่ เดสทรอน มีลักษณะการโจมตีที่ร้ายกาจและมีอาวุธที่รุนแรงกว่า ช็อกเกอร์ และ เกลช็อกเกอร์ หลายเท่า
;**หัวหน้าใหญ่เดสทรอน** (デストロン首領)
:หัวหน้าลึกลับ เขาปรากฏตัวมาเฉพาะเสียงเพื่อสั่งการลูกน้องในตอนแรกๆ ร่างจริงของหัวหน้าเดสทรอนเป็นโครงกระดูกมีชีวิต
;**ด็อกเตอร์ G** (ドクトルG) / **คานิเลเซอร์** (カニレーザー)
:นายพลองค์กรเดสทรอนสาขาประเทศเยอรมัน เดินทางมาสั่งการในสาขาประเทศญี่ปุ่นเพื่อกำจัด V3 สุดท้ายโดนV3 Tailspin Return KickของV3ฆ่าตาย
;**บารอนคิบะ** (キバ男爵) / **คิวเคซึแมมมอธ** (吸血マンモス)
:แม่ทัพคนที่สองของเดสทรอนจากสาขาแอฟริกาและผู้นำของกองทัพเขี้ยว ได้แปลงร่างเป็นคิวเคซึแมมมอธเพื่อที่เขาจะได้แก้แค้น V3 ในการต่อสู้ครั้งสุดท้ายของเขา เขาถูกจัดการโดย V3 Revolving Triple Kick ของ V3
;**เจ้านิกาย ซึบาสะ** (ツバサ大僧正) / **ชิบิโตะ โคโมริ** (死人コウモリ)
:นายพลเดสทรอนจากสาขาทิเบต
:ถือไม้เท้าที่มีรูปร่างนก ต่อมาได้ใช้ร่างที่แท้จริงของเขามีชื่อว่าชิบิโตะ โคโมริในการต่อสู้ครั้งสุดท้ายกับคาเมนไรเดอร์ V3 เขาถูก V3 Mach Kick ฆ่าตาย
:ต่อมาโยโร่ย เก็นซุยได้ฟื้นฟูร่างชิบิโตะ โคโมริของเจ้านิกาย ซึบาสะ เพื่อซุ่มโจมตีคาเมนไรเดอร์ V3 เขาพ่ายแพ้ให้กับ V3 ด้วยการชกหลายครั้ง
;**โยโร่ย เก็นซุย** (ヨロイ元帥) / **ซาริกานา** (ザリガーナ)
:แม่ทัพคนสุดท้ายของเดสทรอน ที่มาจากสาขามองโกเลีย ถือคทาแหลมขนาดใหญ่ไว้ในมือข้างหนึ่งและฝึกฝนเวทมนตร์แห่งความมืด
:เขาได้ใส่ร้ายนักวิทยาศาสตร์ยูกิ โจจิว่าเป็นกบฏเพราะกลัวจะได้ตำแหน่งสูงกว่าตน เขาก็ถูกประหารโดยหัวหน้าใหญ่เดสทรอนเพราะล้มเหลว
;**สมุนเดสตรอน** (デストロン戦闘員)
### ตัวละครพิเศษจาก''[[ไอ้มดแดงอาละวาด]]''
*ฮอนโก ทาเคชิ/คาเมนไรเดอร์ หมายเลข 1
*อิจิมอนจิ ฮายาโตะ/คาเมนไรเดอร์ หมายเลข 2
*ผู้พันโซล
*ดร.ชินิงามิ
*ราชทูตนรก
*แบล็ค โชกุน

## เพลงประกอบ
;เพลงเปิด:
* ("จงสู้! คาเมนไรเดอร์ V3")
**เนื้อเพลงโดย: Shotaro Ishinomori
**Composer: Shunsuke Kikuchi
**Vocals: Hiroshi Miyauchi และ 

;เพลงปิด:
*
**เนื้อเพลงโดย: 
**Composer: Shunsuke Kikuchi
**Vocals: Ichirou Mizuki และ 
**ตอนที่: 1-42
* (วิ่งไป, เฮอริเคน)
**เนื้อเพลงโดย: 
**Composer: Shunsuke Kikuchi
**Vocals: Masato Shimon และ Columbia Yurikago-Kai
**ตอนที่: 43-52

## รายชื่อตอน
# คาเมนไรเดอร์หมายเลข 3 นามนั้นคือ V3 ()
# พินัยกรรมของดับเบิ้ลไรเดอร์ ()
# แผนพิฆาตวี3 ()
# ความลับ 26 อย่างของวี3 ()
# จ้าวอสรพิษปืนกล ()
# การปรากฏตัวของแฮมเมอร์คุราเกะ! และการใช้กระบวนท่าไม้ตายของวี3 ()
# ไรเดอร์วี3 ฝึกพิเศษด้วยความโกรธ ()
# อันตรายวี3!! เลื่อยไฟฟ้ามหาภัย ()
# หน่วยอเวจีเดสทรอนคืออะไรกัน! ()
# ความลับของดับเบิ้ลไต้ฝุ่น ()
# กรงเล็บปีศาจ จ้องพิฆาตวี3 ()
# จุนโกะเป็นเจ้าสาวมนุษย์แปลง ()
# ผู้บัญชาการ ด็อกเตอร์ G ที่น่าสะพรึงกลัว ()
# ของดูต่างหน้า ความลับจากดับเบิ้ลไรเดอร์ ()
# จุดอ่อนของไรเดอร์ วี3!! ()
# มนุษย์แปลงจิ้งจก ติดมิสไซล์ ()
# อาวุธแห่งความตาย เดวิลสเปรย์ ()
# ปีศาจทรยศ อันตรายวี3 ()
# แผนการตอปิโดของฮาริฟุกุ อะปั๊ดจิ ()
# แผนยึดครองเกาะชิโกกุของเดสทรอน ()
# ดับเบิ้ลไรเดอร์ ยังมีชีวิตอยู่ ()
# แคมป์สยอง ปริศนาทางน้ำใต้ดิน ()
# น่าสะพรึงกลัว! มนุษย์ดูดเลือดที่มาจากสุสาน ()
# พิศวง! คฤหาสน์แมลงสาบ ()
# ลึกลับ!! หน่วยเดสทรอนเรนเจอร์ ()
# มนุษย์แปลง ฮีทเตอร์ เซมิ กับแผนการมัมมี่ ()
# สี่ผู้บัญชาการฟื้นคืนชีพ ()
# การรวมพลังจู่โจมของห้าผู้บัญชาการใหญ่ ()
# การท้าทายสุดท้ายของด็อกเตอร์ G ()
# ร่างปีศาจที่แท้จริงของด็อกเตอร์ G คืออะไร? ()
# ผู้บัญชาการแห่งคำสาป บารอนคิบะปรากฏตัว ()
# ปีศาจแห่งบึงดวงไฟวิญญาณ หน่วยไรเดอร์ล่มสลาย ()
# วี3อันตราย! การกลับมาอีกครั้งของไรเดอร์ หมายเลข1 และหมายเลข2 ()
# เสี่ยงอันตราย ! บารอนคิบะปะทะ สามไรเดอร์ ()
# บารอนคิบะ แปลงร่างครั้งสุดท้าย ()
# กองทัพซึบาสะ ปีศาจแห่งเวหา ()
# วัดประหลาด คำสาปตระกูลบ่าง ()
# วี3แบกเด็ก เสี่ยงตายสกายไดฟ์วิ่ง ()
# ความน่าสะพรึงกลัวของพฤกษากินคน บะโชกัน ()
# ท่าไม้ตาย วี3มัคคิก ()
# อ๊ะ! มนุษย์ละลาย! โยโร่ย เก็นซุย ปรากฏตัว ()
# การทดลองมนุษย์ของมนุษย์ทาก ()
# ศัตรูหรือมิตร ไรเดอร์แมนที่ลึกลับ ()
# วี3 ปะทะ ไรเดอร์แมน ()
# ของขวัญคริสต์มาสของเดสทรอน ()
# ไรเดอร์แมนเอ๋ย จะไปแห่งใดกัน ()
# ดักซุ่มคอย หัวหน้าใหญ่เดสทรอน ()
# เห็นแล้ว! โฉมหน้าของหัวหน้าใหญ่เดสทรอน ()
# กระสุนหนึ่งนัด พิฆาต คาซามิ ชิโร่ ()
# มิตรภาพเล็กๆ ()
# นายคือไรเดอร์หมายเลข 4 ()
# วันอวสานเดสทรอน ()
## ดูเพิ่ม
* มาสค์ไรเดอร์ THE NEXT

## แหล่งข้อมูลอื่น
* คาเมนไรเดอร์ วี3 จากเว็บไซต์ IMDB

ว